open-index/open-wikipedia-markdown huggingface dataset:
Wopke Hoekstra

**Wopke Bastiaan Hoekstra** (sündinud 30. septembril 1975 Bennekomis) on Hollandi poliitik, erakonna Kristlik-Demokraatlik Üleskutse (CDA) liige. Ta oli alates 9. oktoobrist 2023 kuni 30. novembrini 2024 Euroopa Komisjoni kliimavolinik Von der Leyeni esimeses komisjonis ja alates 1. detsembrist 2024 Euroopa Komisjoni kliima, nullnetoheite ja puhta majanduskasvu volinik von der Leyeni teises komisjonis. 

## Haridus
Wopke Hoekstra on lõpetanud 2001. aastal magistrikraadiga Leideni Ülikooli õigusteaduse erialal. Ta õppis ühe aasta samas ka ajalugu ja sai 1997. aastal propedeutika diplomi. 2000. aastal võttis ta valikkursusi õigusteaduses ja majanduses Roomas Luissi ülikoolis, seejärel lõpetas ta 2005. aastal magistrikraadiga äriülikooli INSEAD majanduse ja õigusteaduse erialal Fontainebleaus Prantsusmaal ja Singapuris. 

Aastatel 2002–2006 töötas Wopke Hoekstra Shellis Berliinis, Hamburgis ja Rotterdamis. Alates 2006. aastast kuni parlamenti siirdumiseni 2011. aastal töötas ta firmas McKinsey & Company. 

## Poliitiline karjäär
Aastatel 2011–2017 oli Wopke Hoekstra Hollandi parlamendi ülemkoja liige. 

Aastatel 2017–2022  oli Wopke Hoekstra Hollandi rahandusminister Mark Rutte kolmandas valitsuses.

Alates 18. märtsist 2021 kuni 10. jaanuarini 2022 oli ta Hollandi parlamendi esindajatekoja liige. 

Alates 10. jaanuarist 2022 kuni 1. septembrini 2023 oli Wopke Hoekstra Hollandi teine asepeaminister ja välisminister Mark Rutte neljandas valitsuses. 

Aastatel 2020–2023 oli ta erakonna Kristlik-Demokraatlik Üleskutse fraktsiooni juht.

## Euroopa Komisjoni volinik
Pärast Frans Timmermansi tagasiastumist Euroopa Komisjoni voliniku kohalt nimetasid Madalmaad Wopke Hoekstra uueks Euroopa Komisjoni voliniku kandidaadiks von der Leyeni esimeses komisjonis. Temast sai 9. oktoobril 2023 Euroopa Komisjoni kliimavolinik.

22. juulil 2024 esitas Dick Schoofi valitsus Wopke Hoekstra Euroopa Komisjoni voliniku kandidaadiks ka von der Leyeni teises komisjonis. 17. septembril 2024 nimetas Ursula von der Leyen ta Euroopa Komisjoni kliima, nullnetoheite ja puhta majanduskasvu voliniku kandidaadiks. Tema kuulamine Euroopa Parlamendis toimus 7. novembril 2024. Von der Leyeni teine komisjon astus ametisse 1. detsembril 2024.

Ta on uues komisjoni kolleegiumis üks kolmest (Dubravka Šuica ja Olíver Várhelyi kõrval) volinikukandidaadist, kellel on see teine ametiaeg Euroopa Komisjoni volinikuna. 

## Viited
Preobraženski kaardiväepolk

**Preobraženski kaardiväepolk** (vene keeles *Преображенский лейб-гвардии полк*), a-ni 1700 **Preobraženski polk**, aastatel 1800−1801 **Tema Keiserliku Majesteedi kaardiväepolk** oli 1687. aastal formeeritud ja 1918. aastal laiali saadetud Venemaa tsaari- ja keisririigi sõjaväeline (jalaväe) üksus. See kasvas välja Peeter I mängupolkudest ja sai nime Moskva lähedal asunud Preobraženskoje küla järgi. See oli Venemaa üks vanimaid ja elitaarsemaid väeosasid, millel oli oluline osa XVIII sajandi paleepööretes. Üksus dislotseerus püsivalt Peterburis.

## Nimi

## Alluvus
Pärast kaardiväediviiside asutamist 1813. aastal kuulus polk koos Semjonovski kaardiväepolguga 1. kaardiväe jalaväediviisi 1. brigaadi koosseisu. 1825. aastal sai brigaadi nimeks 1. kaardiväe jalaväebrigaad ja polk kuulus selle koosseisu koos Moskva kaardiväepolguga. 1857. aastal brigaaditaseme juhtimine kaotati, kuid see taastati 1873. aastal.

## Šeff
Polgu aukomandöriks oli šeff. Aastatel 1706−1917 olid väeosa šefiks Venemaa valitsejad. 

## Komandör
### Preobraženski polgu komandörid 1692−1700

### Preobraženski kaardiväepolgu komandörid 1700−1800
Anniken Huitfeldt

**Anniken Scharning Huitfeldt** (sündinud 29. novembril 1969) on Norra poliitik (Norra Töölispartei).

Anniken Huitfeldt lõpetas Oslo Ülikooli 1992. aastal poliitikateaduste ja ajaloo erialal. 1993. aastal lõpetas ta London School of Economics and Political Science'i geograafia erialal. Magistrikraadi ajaloo alal omanas ta 1996. aastal Oslo Ülikoolis. 1996–2000 oli ta Norra Töölispartei noorteorganisatsiooni esimees. 2000–2005 töötas ta Fafo Töö ja Sotsiaaluuringute Instituudis uurijana.

Alates 2005. aastast on Anniken Huitfeldt Stortingi liige. 2008–2009 oli ta Norra laste ja võrdõiguslikkuse minister. Aastatel 2009–2012 oli ta Norra kultuuriminister. 2012–2013 oli ta Norra tööminister.

Alates 14. oktoobrist 2021 kuni 16. oktoobrini 2023 oli ta Norra välisminister.

## Viited
Rootsi jäähokikoondis

**Rootsi meeste rahvusmeeskond jäähokis** (rootsi keeles Sveriges herrlandslag i ishockey), on Rootsi A-koondis meeste jäähokis, mida juhib Rootsi jäähokiliit. Meeskond esindab Rootsit rahvusvahelistel võistlustel ja rahvusvahelistel mängudel. Tegemist on maailma ühe edukaima rahvusliku jäähokikoondisega ning niinimetatud "Big Sixi" liikmega, mis on kuue tugevaima meeste jäähokiriigi mitteametlik grupp koos Kanada, Tšehhi, Soome, Venemaaga ja Ameerika Ühendriigid.

Meeskonna hüüdnimi **Tre kronor**, mis tähendab kolme krooni, viitab meeskonna särgil olevale embleemile, mis asub Rootsi Kuningriigi väiksemal riigivapil. Esimest korda kasutati seda embleemi rahvuskoondise särgil 12. veebruaril 1938. aasta maailmameistrivõistluste ajal Prahas.

Meeskond on võitnud arvukalt medaleid nii maailmameistrivõistlustelt kui ka taliolümpiamängudelt. 2006. aastal sai neist esimene ja seni ainus meeskond, kes on võitnud mõlemad turniirid samal kalendriaastal, võites 2006. aasta taliolümpiamängud põnevas finaalis Soome vastu 3:2 ja 2006. aasta maailmameistrivõistlused, alistades finaalis Tšehhi 4:0. 2018. aasta maailmameistrivõistlustel tuli Rootsi koondis 11. korda maailmameistriks. 2021. aastal ei õnnestunud Rootsil esimest korda väljalangemismängudele jõuda pärast seda, kui turniir rakendas väljalangemismängude süsteemi, saavutades 9. koha, jagades oma 1937. aasta meeskonna turniiriajaloo halvima kohaga.

## Tulemused

### [[Jäähoki olümpiamängudel|Olümpiamängudel]]

### [[Jäähoki maailmameistrivõistlused|Maailmameistrivõistlustel]]

## Välislingid
* Rootsi jäähokiliidu koduleht
* Rootsi koondis IIHF-i veebilehel
Lukas Lerager

**Lukas Reiff Lerager** (sündinud 12. juulil 1993 Gladsaxes) on Taani jalgpallur, kes mängib keskpoolkaitsjana Taani kõrgliiga klubis FC København.

Ta alustas klubikarjääri Taani klubis AB, debüteerides hooajal 2010–11 Taani esiliigas. Aastatel 2013–2016 mängis ta Taani klubis Viborg.

Hooajal 2016–2017 mängis ta Belgia kõrgliiga klubis Zulte Waregem. 2017. aasta märtsis võitis ta Zulte Waregemiga Belgia karika.

2017. aasta juunis sõlmis ta nelja-aastase lepingu Prantsusmaa kõrgliiga klubiga Bordeaux' Girondins. 2019. aasta jaanuaris läks ta Bordeaux' Girondinsist laenule Itaalia kõrgliiga klubisse Genoa, kellega sõlmis hiljem püsiva lepingu.

2021. aasta jaanuaris suundus ta Genoast laenule Københavni, siirdudes 2021. aasta suvel püsivalt Københavni.

Taani jalgpallikoondises debüteeris Lerager 6. juunil 2017 sõprusmängus Saksamaa vastu. Koondisekarjääri esimese värava lõi ta 16. oktoobril 2018 sõprusmängus Austria vastu. Ta kuulus Taani koondisse 2018. aasta maailmameistrivõistlustel, pääsedes viimasteks minutiteks väljakule vaid viimases alagrupimängus Prantsusmaa vastu.

## Viited
Soome erakondade nimekiri

**See artikkel on Soome erakondade loetelu**, mis hõlmab Soome üleriigilise tasandi erakondi ning välistab kohalikud ja provintsiparteid (nt Ahvenamaa parteid). Erakond on määratletud kui poliitiline ühendus, mille olemasolu on kantud Justiitsministeeriumi erakondade registrisse.

## Praegused registreeritud parteid
### Parlamendiparteid

* Soome Sotsiaaldemokraatlik Partei
* Põlissoomlased
* Rahvuslik Koonderakond
* Soome Keskerakond
* Roheline Liit
* Vasakliit
* Soome Rootsi Rahvapartei
* Soome Kristlikud Demokraadid
* Liikumine Nüüd
* Võim kuulub rahvale

## Viited
Jajce kindlus

**Jajce kindlus** (bosnia, horvaadi ja serbia keeles *Jajačka tvrđava*; kirillitsas *Јајачка тврђава*) on keskaegne kindlus, mis asub Jajce linnas Bosnias ja Hertsegoviinas. See asub kõrgel linna kohal püramiidikujulise järsu mäe otsas, mis on ümbritsetud ligikaudu 1,3 km pikkuse kaitsemüüriga. See on Bosnia kuningriigi üks paremini säilinud kindlustatud pealinnu, viimane tugipunkt enne kui kuningriik alistus Osmanite riigile.

## Välislingid
Horvaatia-Osmanite sõjad

**Horvaatia–Osmanite sõjad** (türgi: *Osmanlı-Hırvatistan Savaşları*, horvaadi: *Hrvatsko-osmanski ratovi*) võivad viidata ühele mitmest konfliktist Horvaatia kuningriigi (Ungari-Horvaatia kuningriigi ja Habsburgide monarhia osana) ja Osmanite riigi vahel:

* Varna ristisõda (1443–1444)
* Saja-aastane Horvaatia–Osmanite sõda, sõda Horvaatia pärast - peaaegu pideva, enamasti madala intensiivsusega sõjategevuse periood ("Väike sõda") umbes 1493–1593 (Krbava lahingust Sisaki lahinguni)
* Pikk Türgi sõda (1593–1606)
* Austria-Türgi sõda (1663–1664)
* Suur Türgi sõda (1683–1699)
* Austria-Türgi sõda (1716–1718)
* Austria-Türgi sõda (1787–1791)

See loend vajab täiendamist.

Horvaatia-Ungari kuningriik kaotas järk-järgult suurema osa oma territooriumist Aadria mere idarannikul Osmanitele, jättes alles vaid Veneetsia vabariigi valdused Dalmaatsias, kelle nimel võtsid horvaadid osa Osmanite-Veneetsia sõdadest. Dalmaatsia ajaloo jaoks oli eriti tähelepanuväärne Morea sõda.

## Vaata ka

* Osmanite–Ungari sõjad
* Osmanite–Habsburgide sõjad
* Devşirme
Peterburi kaardiväepolk

**Peterburi kaardiväepolk** (vene keeles *Санкт-Петербургский лейб-гвардии полк*), ka **Sankt-Peterburgi kaardiväepolk**, oli 1726. aastal formeeritud ja 1918. aastal laiali saadetud Venemaa keisririigi sõjaväeline (jalaväe) üksus. Kaardiväepolk aastast 1894.

## Nimi

## Alluvus
Polk kuulus 3. kaardiväe jalaväediviisi (formeeritud 1833. aastal) 2. brigaadi koosseisu.

## Komandörid
### Peterburi kuningas Friedrich Wilhelm III kaardiväepolgu komandörid 1894−1914

### Peterburi kaardiväepolgu komandör 1914

### Petrogradi kaardiväepolgu komandörid 1914−1917

## Kirjandus
*Орлов, Ф. (toim.). *История С.-Петербургского гренадерского Короля Фридриха Вильгельма III полка. (1726−1890)*. С.-Петербург: Типография В. Г. Аксеенко, 1892 https://runivers.ru/bookreader/book56866/#page/1/mode/1up.

## Välislingid
*Санкт-Петербургский лейб-гвардии полк saidil ria1914.info
Teodora Genčovska

**Teodora Genčovska** (bulgaaria keeles **Теодора Димитрова Генчовска**; sündinud 23. mail 1971 Pavlikenis) on Bulgaaria poliitik, ta on erakonna Ima takaw narod (Има такъв народ) liige. Ta oli 13. detsembrist 2021 kuni 2. augustini 2022 Bulgaaria välisminister.

Ta sündis aastal 1971 Pavlikenis Veliko Tǎrnovo piirkonnas. Ta lõpetas ajaloo erialal Sofia ülikooli. Seejärel lõpetas ta Georgi Rakovski nimelise Sõjaväeakadeemia.

13. detsembrist 2021 kuni 2. augustini 2022 ta Bulgaaria välisminister.
Ville Husso

**Ville Juhani Husso** (sündinud 6. veebruaril 1995 Helsingis) on Soome jäähokimängija, kes mängib väravavahina NHL-i klubis Detroit Red Wings.

Ta alustas jäähoki mängimist Soome klubis HIFK, debüteerides Soome kõrgliigas hooajal 2013–14. Debüüthooajal oli tema tõrjeprotsent Soome liigas 92,3% ning keskmiselt lasi ta endale lüüa 1,99 väravat mängus. Hooajal 2015–16 oli Husso Soome kõrgliigas parima tõrjeprotsendiga väravavaht (92,7%), lisaks lasi ta kõikidest väravavahtidest endale lüüa kõige vähem väravaid mängus (1,91). Ta pälvis liiga hooaja parimale väravavahile antava Urpo Ylöneni auhinna ning valiti liiga sümboolsesse koosseisu. Samal hooajal jõudis ta HIFK-iga Soome meistrivõistlustel finaali, kus kaotati Tapparale. Sellest hoolimata lasi Husso ka väljalangemismängudes kõikidest väravavahtidest endale lüüa kõige vähem väravaid mängus (1,55).

2014. aastal valis St. Louis Blues ta NHL-i ''draft''is 94. valikuna. Bluesiga sõlmis ta lepingu 2016. aasta mais. Hooajal 2016–17 mängis ta American Hockey League'i (AHL) klubis Chicago Wolves ja ECHL-i klubis Missouri Mavericks. Aastatel 2017–2020 mängis ta kolm hooaega AHL-is San Antonio Rampage'i meeskonnas. Hooajal 2017–18 valiti Husso AHL-i uustulnukate sümboolsesse koosseisu. NHL-is debüteeris ta Bluesi meeskonnas hooajal 2020–21. Husso tegi soliidse hooaja 2021–22, kui sai põhihooajal kirja 25 võitu ja seitse kaotust.

2022. aasta juulis kaubeldi Husso Bluesist Detroit Red Wingsi, kellega ta sõlmis kolmeaastase lepingu.

2014. aastal tuli Husso Soome kuni 20-aastaste koondisega juunioride maailmameistriks. Soome jäähokikoondise koosseisus osales ta 2018. aasta maailmameistrivõistlustel.

## Viited

## Välislingid
*Ville Husso NHL.com lehel
*Ville Husso hockeydb.com lehel
Sõrmnuga

**Sõrmnuga** (ka **võrgunuga**) on õhukesest plekist väike nuga, mille tera läheb üle sõrmusekujuliseks sõrmes hoitavaks rõngaks. 

Võrke kududes või parandades asetati rõngas parema käe keskmisesse sõrme, et vajadusel oleks teraga hõlbus võrguniiti läbi lõigata.

## Vaata ka
* Ballistiline nuga
* Habemenuga
* Juustunuga
* Lauanuga
* Liigendnuga
* Lusikanuga
* Raakel
* Taskunuga
* Vedrunuga
* Viskenuga
* Voolmed

## Viited

## Välislingid

* Sõrmnuga. Eesti Rahva Muuseum
Sõim (loomakasvatus)

**Sõim** (ka **madel(r)**, saarte murdes **sööde** ) on piklik (jalgadel) kast, salv või alus, millesse pannakse loomadele kuivsööt. 

## Kirjeldus
Sõim ehitati laudadest ja pulkadest, nad oli mitmesuguste kujudega, neisse pandi koduloomadele heina ja põhku. Varasemal ajal pandi lehmasööt enamasti seina äärde maha, vahel oli koht madala varbäärisega eraldatud.  19. sajandi teises pooles võeti kasutusele seinaäärne, jalgadel seisev pikk laudsõim, millest sai süüa mitu lehma. Vahel asetati piki seina lihtne laudalus ehk *polut*.

Lambasõim oli väike varbaedik, mis oli põhjaga või ka põhjata. Levinud oli ka seina najale kaldu pandud *redel* (mulkidel *varbe*), mille taha lammastele ja hobustele heina pandi. Hobustele panid kõlkaid (õlepuru, agan jms) ning kaera ka kastitaolisesse nelja jalaga laudsõime.

## Vaata ka
* Kives
* Küna
* Latter
* Mold

## Viited

## Välislingid
* Lambasõim, Eesti Rahva Muuseum. 
* Lehma sõim. Eesti Rahva Muuseum.
* Okstest punutud sõim. Eesti Vabaõhumuuseum
* Hobusesõim, redel. Eesti Rahva Muuseum
Leedu 2022. aasta taliolümpiamängudel

**[[Leedu]]** osales **[[2022. aasta taliolümpiamängud]]el** Pekingis 13 sportlasega, kes võistlesid 4 spordialal.

## Sportlased

### Laskesuusatamine
* Linas Banys
* Karolis Dombrovskis
* Tomas Kaukėnas 
* Gabrielė Leščinskaitė
* Vytautas Strolia
 
### Iluuisutamine
* Deividas Kizala 
* Paulina Ramanauskaitė

### Murdmaasuusatamine
* Ieva Dainytė
* Eglė Savickaitė
* Tautvydas Strolia
* Modestas Vaičiulis

### Mäesuusatamine
* Andrej Drukarov (Andrejus Drukarovas)
* Gabija Šinkūnaitė

## Viited
2. kaardiväekorpus (Venemaa keisririik)

**2. kaardiväekorpus** (vene keeles *2-й гвардейский корпус*) oli aastatel 1915−1918 Venemaa keisririigi sõjaväeline üksus.

## Ajalugu
Korpus formeeriti I maailmasõja ajal 1915. aasta novembris. Detsembris allutati see Eriarmeele ja arvati Edelarinde koosseisu, kus see sõdis kuni 1916. aasta novembrini. Septembris 1916 oli see 8. armee osa, seejärel taas Eriarmee alluvuses. Seejärel allutati see Läänerinde juhatusele, kuid alates 1917. aasta aprillist oli see taas Edelerinde koosseisus. Aprillist juunini oli see allutatud 11., seejärel 7. armeele. Üksus saadeti laiali 1918. aasta algul.

## Koosseis 1917. aastal
*3. kaardiväe jalaväediviis
**1. brigaad
***Leedu kaardiväepolk
***Kexholmi kaardiväepolk
**2. brigaad
***Petrogradi kaardiväepolk
***Volõõnia kaardiväepolk
**3. kaardiväe suurtükibrigaad
**3. kaardiväe suurtükipargi divisjon
*Kaardiväe kütidiviis
**1. Tema Majesteedi kaardiväe kütipolk
**2. Tsarskoje Selo kaardiväe kütipolk
**3. Tema Majesteedi kaardiväe kütipolk
**4. Keiserliku Perekonna kaardiväe kütipolk
**Kaardiväe suurtükiväe kütibrigaad
**Kaardiväe suurtükipargi kütidivisjon
*2. kaardiväe suurtükiväe mortiiridivisjon
*2. kaardiväe suurtükipargi divisjon
*Kaardiväe sapööripolgu 2. pataljon

## Juhtkond
### Komandörid

### Staabiülemad
Marija Gimbutas

**Marija Gimbutas** (23. jaanuar 1921 Vilnius – 2. veebruar 1994 Los Angeles) oli leedu arheoloog, kurgaaniteooria looja, uuris indoeurooplaste eelse Euroopa kultuure.

## Elukäik

## Teosed

## Viited

## Välislingid
Imran Louza

**Imran Louza** (sündinud 1. mail 1999 Nantes'is) on Prantsusmaal sündinud Maroko jalgpallur, kes mängib keskpoolkaitsjana Inglismaa Premier League'i klubis Watford ja Maroko jalgpallikoondises.

Ta alustas klubikarjääri Prantsusmaa klubis FC Nantes, millega liitus 2006. aastal. Klubi põhimeeskonnas debüteeris ta 4. jaanuaril 2019 Prantsusmaa karikavõistluste mängus Châteauroux' vastu, lüües selles mängus ka värava. Nantes'i põhikoosseisu liikmeks sai Louza hooajal 2019–20. Esimese värava Prantsusmaa kõrgliigas lõi ta 10. novembril 2019 mängus Saint-Étienne'i vastu.. Hooajal 2020–21 lõi ta Prantsusmaa kõrgliigas seitse väravat.

2021. aasta juunis siirdus ta umbes 10 miljoni euro eest Watfordi, kellega sõlmis viieaastase lepingu.

Maroko jalgpallikoondises debüteeris Louza 6. oktoobril 2021 MM-i valikmängus Guinea-Bissau vastu ja lõi selles mängus ka koondisekarjääri esimese värava. Ta kuulub Maroko koondisse 2022. aasta Aafrika rahvaste karikavõistlustel.

Tema isa on marokolane ja ema prantslanna.

## Viited
Ayoub El Kaabi

**Ayoub El Kaabi** (araabia keeles أيوب الكعبي; sündinud 25. juunil 1993 Casablancas) on Maroko jalgpallur, kes mängib ründaja või äärepoolkaitsjana Kreeka kõrgliigaklubis Olympiakós ja Maroko jalgpallikoondises.

## Klubikarjäär
Ta alustas klubikarjääri Maroko klubis Racing de Casablanca.

2018. aastal liitus ta Hiina kõrgliigaklubiga Hebei China Fortune. Aastatel 2019–2021 mängis ta taas Marokos, kuuludes kõrgliiga klubi Wydad AC ridadesse. Hooajal 2020–21 tuli ta Wydadiga Maroko meistriks ning oli 18 väravaga liiga suurim väravakütt.

2021. aasta augustis sõlmis ta kaheaastase lepingu Türgi kõrgliigaklubiga Hatayspor. Hooajal 2021/22 lõi ta Türgi kõrgliigas 18 väravat, millega oli liigas Adana Demirspori mängija Mario Balotelli kõrval paremuselt teine väravalööja.

2023. aasta esimeses pooles mängis ta Katari kõrgliigaklubis Al Sadd. Sama aasta augustis liitus ta Olympiakósega.

## Koondisekarjäär
Maroko jalgpallikoondises debüteeris El Kaabi 2018. aastal. Koondisekarjääri esimese värava lõi ta 27. märtsil 2018 sõprusmängus Usbekistani vastu. Ta on kuulunud Maroko koondisse 2018. aasta maailmameistrivõistlustel ja 2022. aasta Aafrika rahvaste karikavõistlustel. Lisaks on ta alates 2018. aastast mänginud ainult Maroko koduliiga mängijatest koosnevas koondises.
Longueuil

**Longueuil** on linn Kanadas Québeci provintsis Montérégie halduspiirkonnas.

Longueuil asub Saint Lawrence'i jõe lõunakaldal Montréali vastas.

## Viited

## Välislingid
Beauharnois

**Beauharnois** on linn Kanadas Québeci provintsis Montérégie halduspiirkonnas.

## Viited

## Välislingid
Habib Diallo

**Mouhamadou Habibou Diallo** (sündinud 18. juunil 1995 Thièsis) on Senegali jalgpallur, kes mängib ründajana Saudi Araabia kõrgliigaklubis Al Shabab ja Senegali jalgpallikoondises.

Ta alustas klubikarjääri Prantsusmaa klubis FC Metz, debüteerides hooajal 2015–16 Prantsusmaa esiliigas. Sel hooajal lõi Diallo liigas üheksa väravat. Järgmisel hooajal mängis ta Metziga Prantsusmaa kõrgliigas, kus ta lõi vaid ühe värava. Aastatel 2017–2018 mängis ta laenul Prantsusmaa esiliiga klubis Brest. Hooajal 2018–19 lõi Diallo Metzis mängis Prantsusmaa esiliigas 26 väravat, millega oli liigas paremuselt teine väravakütt. Samal hooajal võitis ta Metziga Prantsusmaa esiliiga ning Diallo valiti liiga sümboolsesse koosseisu. Hooajal 2019–20 lõi Diallo Prantsusmaa kõrgliigas 12 väravat.

2020. aasta oktoobris sõlmis Diallo viieaastase lepingu Prantsusmaa kõrgliigaklubiga Strasbourg.

2023. aasta augustis siirdus ta 20 miljoni euro eest Al-Shababi.

Senegali jalgpallikoondises debüteeris Diallo 17. novembril 2018 Aafrika rahvaste karikavõistluste valikmängus Ekvatoriaal-Guinea vastu. Koondisekarjääri esimese värava lõi ta 13. novembril 2019 mängus Kongo vastu. 2022. aastal tuli ta Senegali koondisega Aafrika meistriks.
Mürkroheline

**Mürkroheline** on värvinimetus, mis eesti keeles kirjeldab eredat ja teravat rohelist värvitooni, eelkõige tumedamat, sinaka varjundiga rohelist värvust, sarnast smaragd-, vaserooste-, malahhiit- või mererohelisele. Sõna on tõlkelaen saksa keelest.

Värvinimetust kasutatakse moe kontekstis – 2018. aastal oli mürkroheline hooaja trenditooniks – ja samuti lõngade, tekstiilide, riidevärvide, kunstitarvete jm kirjeldamiseks.

Värvinimetus oli olemas 1930. aastate moesõnavaras.

## Päritolu
Saksa keeles on värvinimetust *giftgrün* seostatud mürgiste roheliste värvidega, nagu vase- ja arseeniühendil põhinevate Scheele rohelisega ja Schweinfurdi rohelisega. Need värvid olid toonilt erinevad – Scheele roheline on hele kollaka varjundiga roheline, Schweinfurdi roheline terav, sõltuvalt peenusastmest umbes rohurohelise kuni heleda sinakasrohelise värvusega värv. Mürgine värv on ka kroomkollasest (pliikromaat) ja mõnest sinisest pigmendist segatud kroomroheline.

Teine versioon värvinimetuse päritolu kohta saksa keeles on seos ebaterve jumega - esmakordselt kasutab sõna saksa keeles 1588. aastal teoloog ja jutlustaja Siegmund Suevus, kirjeldades tardunud, halliks värvunud, mürkrohelist, kahvatukollast ja mullakarva keha:
:*"Der gantze leib erstarret, sich greulich entferbet, gifftgrüne, bleichgelb, und erdfarbig wird"* ("Spiegel der menschlichen Seele").
16. sajandi tekst ei saa seostuda 19. sajandil leiutatud värvidega, vaid pigem haiglase jume kirjeldusega (ka eesti keeles on olemas väljend "näost roheline", hilisantiigi kreekakeelsetes tekstides kirjeldas sõna χλωρός *khlōros* hallikaskollast, surnukeha kahvatut värvust). Ka on lohemadusid ja muid koledaid olendeid vanemas kunstis sageli kujutatud rohelise värvusega.

## Variatsioonid
Saksa keeles seostub mürkroheline (*giftgrün*) terava, peaaegu fluorestseeruvalt ereda tehisliku kollaka rohelise värvusega  .

Pantone värvikaardi toon 16-6444 *Poison Green* on jaheda tooniga keskmise tumedusega särav roheline värvus , mis sarnaneb Schweinfurdi rohelise värvusega.

Pennonia kalligraafiatintide seeria toon *Poison Green* on ligikaudu tume roheka varjundiga türkiis- või pardisinine  .

Värvitootja Zoffany sisekujundustoon *Poison* on tume külm roheline  .

Veebivärv *Poison Green* on väikeste variatsioonidega kollakasroheline .

## Pildid

S.George (Novgorod, mid. 14 c, GTG).jpg|Püha Jüri. 14. sajandi keskpaiga ikoon Novgorodist.
Stockholm-Storkyrkan (St.Georg).jpg|Bernt Notke Püha Jüri skulptuur Stockholmi Storkyrkas
Georg Friedrich Kersting - Die Stickerin - 1. Fassung.jpg|Georg Friedrich Kersting. Tikkija. 1812 (Scheele rohelisega värvitud tapeet)
Paris Green (Schweinfurter Grün).JPG|Putukamürgi *[[Pariisi roheline|Paris Green]]* ümbris on külma tooniga rohelist värvi
Van Gogh self-portrait dedicated to Gauguin.jpg|Vincent van Goghi autoportree puhta Schweinfurdi rohelisega maalitud taustaga


## Viited
Sapipuravik

**Sapipuravik** (*Tylopilus felleus*) on puravikuliste sugukonda kuuluv seeneliik.

## Taksonoomia
Esimesena kirjeldas seda liiki teaduslikult 1788. aastal prantsuse mükoloog Pierre Bulliard, kes andis talle nimeks *Boletus felleus*. Sapipuraviku perekonda (*Tylopilus*) tõstis selle 1881. aastal Petter Adolf Karsten. Sapipuraviku on perekonna tüüpliik ja perekonna ainus liik, mis esineb Euroopas. Perekonna nimetus *Tylopilus* tuleneb vanakreeka sõnadest *tylos* ('muhk') ja *pilos* ('kübar') ning liigiepiteet ladina sõnast *fel* ('sapp').

## Kirjeldus

Kübara läbimõõt on kuni 15 cm. Kübar on värvuselt hallikaskollane kuni hele- või kastanpruun. Noorena on kübar kumer, vanemaks saades muutub lamedamaks. Torukesed on noorelt valged, hiljem roosakad. Torukesed on jalale ümardunult kinnitunud. Torukesed muutuvad muljumisel karmiinpunaseks või pruunikaks. Jalg on mugulja alusega. Jalg on tavaliselt 7–10 cm, harva kuni 20 cm pikk ning 2–3 cm jäme, kuid alusel kuni 6 cm. Jalg on kübarast heledama värvusega ning kaetud üleni jämeda pruuni võrgustikuga. Seeneliha on valge või kreemjas ning võib lõikamisel samuti roosakaks muutuda. Seenelihal on nõrk lõhn, kuid selle maitse on sappviha. Seen on harva ussitanud. Eospulber on pruunika või roosaka värvusega. Eosed on käävjas-ellipsoidsed, mõõtmetega 11–17 × 3–5 mikromeetrit.

## Sarnased liigid
Sapipuravik on noorena sarnane paljude teiste puravikulistega, kuid kui vanemaks saades muutuvad selle torukesed roosakatemaks, on seda teistest puravikulistest kergem eristada. Erinevalt harilikust kivipuravikust (*Boletus edulis*), mille jalal on valge või helepruun võrgustik, on sapipuravikul jalal jäme pruun võrgustik. Rohekal sametpuravikul (*Xerocomus subtomentosus*) võib olla sarnase värvusega kübar, kuid seda aitavad eristada selle kollakad torukesed ja sihvakas jalg. Pruuni sametpuravikku (*Imleria badia*) saab samuti eristada kollaste torukeste järgi, mis vajutamisel muutuvad kiiresti rohekas- kuni mustjassiniseks.

## Levila ja kasvukoht

Sapipuravik on levinud Euroopas, Põhja-Ameerika idaosas, Kesk-Ameerikas ja Aasias. See kasvab lehtmetsades ja okaspuumetsades, sageli pöögi või tamme all, samuti valgusküllastel raiesmikel ja metsaservadel. Viljakehad esinevad üksikult või väikeste rühmadena, mõnikord võib kasvada väikestes kobarates, kus kaks või kolm seent on jala alusel kokku kasvanud. Samuti on leitud see kasvamas vanade puude õõnsustes, vanadel okaspuukändudel ja väga kõdunenud puidul. Viljakehad esinevad juunist oktoobri või isegi novembrini.

## Ökoloogia
Sarnaselt kõikide teiste sapipuraviku perekonna seentega moodustab sapipuravik mükoriisat.

Sapipuraviku viljakehadel on suur võime koguda saastunud pinnasest radioaktiivset tseesium-137.

## Söödavus
Sapipuravikul on väga mõru maitse ning kupatamise või praadimisega võib tema mõrudus isegi suureneda. Suuremates kogustes tarbides põhjustab mao-soolehäiretega mürgistust.

## Viited

## Välislingid

*
Ukraina Vabatahtlike Korpus

**Ukraina Vabatahtlike Korpus „Paremsektor“** (ukraina keeles *Добровольчий Український Корпус «Правий сектор» (ДУК ПС)*, lühend DUK PS) oli Ukrainas tegutsev omakaitseühendus.

## Ajalugu
UVK moodustas 2014. aasta juulis Dmõtro Jaroš, kes juhtis poliitilist liikumist Paremsektor. UVK-st sai Paremsektori sõjaline tiib, mis osales Donbassi sõjas. 2022. aasta detsembris formeeriti UVK-st Ukraina relvajõudude koosseisu kuuluv 67. üksik mehhaniseeritud brigaad.

### Pildid

2015-05-18-0398 (17202332684).jpg|UVK embleemiga sõiduk 2015. aastal 
Бобанич Тарас Миколайович.jpg|Tarass Bobanõtš (dateerimata) 
67th mech.png|67. mehhaniseeritud brigaadi embleem (2022)


## Struktuur
* 1. üksik ründekompanii
* 2. üksik pataljon
* 3. üksik pataljon

## Autasud
### Ukraina kangelane
* 2021 – Dmõtro Kotsjubailo
* 2022 – Tarass Bobanõtš (postuumselt)

## Vaata ka
* Paremsektor
* Ukraina vabatahtlike armee

## Viited
Granby

**Granby** on linn Kanadas Québeci provintsi edelaosas Estrie halduspiirkonnas.

Elanike arv on 2021. aasta rahvaloenduse kohaselt 69 025. Aastal 2016 oli elanikke 66 222.

Granby on tuntud oma loomaaia poolest.

## Viited

## Välislingid
Val-des-Sources

**Val-des-Sources** on linn Kanadas Québeci provintsis Estrie halduspiirkonnas.

See on Les Sources' piirkondliku maakonna omavalitsuse keskus. Linnas elas 2021. aasta seisuga 7088 inimest, mis on 4,5% kasv 6786 elanikult 2016. aastal.

Algselt kandis linn sealsamas asunud suure asbestikaevanduse järgi nime **Asbestos**. Seoses asbesti negatiivsete tervisemõjudega, otsustasid 2020. aasta oktoobris toimunud referendumi tulemusena (51,5 protsenti poolthääli) aga kohalikud elanikud võtta linnale uue nime.

## Vaata ka
* Asbest, linn Venemaal Sverdlovski oblastis.

## Viited

## Välislingid
Bécancour

**Bécancour** on linn Kanadas Québeci provintsis Centre-du-Québeci halduspiirkonnas.

## Viited

## Välislingid
Saint-Georges (Québec)

**Saint-Georges** on linn Kanadas Québeci provintsis Chaudière-Appalachesi halduspiirkonnas Chaudière jõe ääres.

Kanade 2011. aasta rahvaloenduse järgi elas linnas 31&nbsp;173 inimest.

Saint-Georgesis tegutseb Kanada suurim poolhaagiste valmistaja Manac.

Alates 1996. aastast on linnal sõprusuhted Prantsusmaa linnaga Lisieux.

## Viited

## Välislingid
Amqui

**Amqui** on linn Kanadas Québeci provintsis Bas-Saint-Laurenti halduspiirkonnas.

## Viited

## Välislingid
Charlemagne (Québec)

**Charlemagne** on linn Kanadas Québeci provintsis Lanaudière'i halduspiirkonnas.

## Inimesed
Linnas on sündinud laulja Céline Dion.

## Viited

## Välislingid
Cortical White

**Cortical White** on Eesti *hard rock *'​i ansambel, mis tegutses aastatel 2013–2019.

Bändi asutasid 2013. aastal trummar ja lugude autor Kevin Oper ja kitarrist Claus Pener, kohe liitus ka laulja ja sõnade autor Tanel Laidna.

Cortical White on osalenud sellistel konkurssidel nagu Noortebänd, BÄM, Vesiroosivisioon, Proovikast Välja ning välja andnud mitu singlit.

## Diskograafia
Singlid: (muusika/sõnad)

* Sinu Jaoks! (2018) (Oper/Veide)
* Nüüd Kodust Kaugel (2018) (Oper/Veide)
* Kel on see võtab (2018, avaldamata) (Laidna, Oper/Laidna)
* Eemale kärast (2018, avaldamata) (Oper/Laidna)
* Must Süda (2018, avaldamata) (Oper/Jaaku, Laidna)
* Enne veel kui tõuseb päikene (2016, avaldamata) (Saksamaa/Abel)
* Maagiline Päev (2016) (Oper/Laidna)
* Jaanipäev (2015) (Fix)
* Kao Mu Silmist (2015) (Oper/Laidna)
* Loodan Homsest Parimat (2015) (Laidna, Oper/Laidna)
* Mina Ja Mu Sõbrad (2014) (Oper/Laidna)
* Harjumatu Vaikus (2014) (Oper/Laidna)
* Tõusud ja Mõõnad (2014, akustiline) (Oper/Laidna)
* Tõusud ja Mõõnad (2014) (Oper/Laidna)
* You (2013, avaldamata) (Oper/Laidna)
* You Will Never Know (2013, avaldamata) (Oper/Laidna)
* The Best Band (2013, avaldamata) (Oper/Laidna)
* Home (2013, avaldamata) (Oper/Laidna)
* Trust Yourself (2013, avaldamata) (Oper/Laidna)
* Killed Secretly (2013, avaldamata) (Laidna, Oper/Laidna)
* Tough Life (2013, avaldamata) (Oper/Laidna)
* Hate! (2013, avaldamata) (Pener/Laidna)
* To The End Of The World (2013) (Oper/Pener)

## Liikmed

* Kevin Oper – trummid/muusika, stuudiokitarr (2013–2019)
* Claus Pener – kitarr/sõnad (2013–2014)
* Tanel Laidna – vokaal/sõnad (2013–2015), vokaal/sõnad ja kitarr (2015–2019)
* Sander Veide – bass (2013–2017)
* Andrei Moissejev – kitarr (2013–2015)
* Tarvi Neemelaik – kitarr (2014–2015)
* Siim Veide – kitarr (2015–2016, 2017–2019)
* Felix Tammi – kitarr (2016–2017)
* Maarja Västra – bass (2017–2019)
Võõpsu mänd

**Võõpsu mänd** asub Räpina vallas Võõpsu alevikus. Puu jääb Ristipalo küla piiri (endise Lokuta küla) lähistele ja paikneb Räpina-Võõpsu maantee äärsest teest umbes 30 m lõuna suunas.

Mänd on arvele võetud kui kaitstav looduse üksikobjekt. Puu on heas seisus. 1997. aasta andmetel oli männi ümbermõõt 1,3 meetri kõrguselt 334 cm ning puu kõrgus 17 m. Mänd dekoratiivse võraga, tüve põhjapoolne külg kooreta ja pehkib.

## Viited
Argentina 2022. aasta taliolümpiamängudel

**[[Argentina]]** osales **[[2022. aasta taliolümpiamängud]]el** Pekingis kuue sportlasega. See oli kahekümnes kord, kui Argentina taliolümpiamängudest osa võttis.

Argentinat esindasid mäesuusatajad Tomás Birkner ja Francesca Baruzzi, murdmaasuusatajad Franco Dal Farra ja Nahiara Díaz, kelgutaja Veronica Maria Ravenna ja kiiruisutaja Maria Victoria Rodriguez.

## Viited
Boliivia 2022. aasta taliolümpiamängudel

**[[Boliivia]]** osales **[[2022. aasta taliolümpiamängud]]el** Pekingis kahe sportlasega. See oli seitsmes kord, kui Boliivia taliolümpiamängudest osa võttis.

Boliiviat esindasid mäesuusataja Simon Breitfuss Kammerlander ja murdmaasuusataja Timo Juhani Grönlund.

## Viited
Philibert von Baden

**Philibert Badenist** (22. jaanuar 1536, Baden-Baden – 3. oktoober 1569, Moncontour) valitses Baden-Badeni markkrahvkonda aastatel 1554-1569. Philibert oli markkrahv Bernhard III ja Franziska von Luxemburgi poeg.

Philibert veetis osa oma noorusest Baieri hertsogi Wilhelm IV õukonnas Münchenis. Wilhelm, kellest hiljem sai tema äi, oli tuntud oma range katoliikliku vaatenurga poolest ja tõi jesuiidid Baierisse. Markkrahv Philibert toetas protestantismi ja pöördus sellesse, vaatamata äia heidutusele. 1555. aastal osales ta läbirääkimistel, mille tulemusel sõlmiti Augsburgi usurahu. 1565. aastal tahtis ta 1500 mehega Prantsusmaale hugenottidele appi minna. Keiser Maximilian II aga käskis tal seda mitte teha ja Philibert nõustus.

1566. aastal teenis Philibert keisriarmees, võideldes Ungaris sultan Suleiman I vastu. 1569. aastal võitles ta isegi hugenottide vastu. Ta võitles Prantsusmaa kuninga Charles IX poolel, kes oli keiser Maximilian II väimees.

Philibert tapeti 3. oktoobril 1569 Moncontouri lahingus hugenottide vastu, mille Prantsuse kuningas võitis. Tema sõbra Heinrich von Steini sõnul lahkus ta lahinguväljalt elusana ja seejärel jälitasid hugenotid teda Hispaania piiril asuvasse lossi, kus nad talle järele jõudsid ja tapsid. Temast jäi maha 10-aastane poeg Philipp, kellest sai markkrahv Philip II. Philipp II-l oli vanem õde Jakobe ja kaks nooremat õde. Philiberti onu Baieri hertsog Albrecht V tõi õed-venna Münchenisse ja kasvatas nad seal üles.

Markkrahv Philibert oli protestant, kuid ta oli usuküsimustes väga salliv. Ta andis oma alamatele usuvabaduse ja ta isegi abiellus katoliiklase Baieri Mechthildiga.

## Abielu ja lapsed

Philibert abiellus 17. jaanuaril 1557 Baieri hertsogi Wilhelm IV tütre Mechthildiga (14. juuni 1532 - 2. november 1565). Nad said viis last:

* Jakobe (16. jaanuar 1558 - 3. september 1597, tapeti Düsseldorfis)
* Philipp II (19. veebruar 1559, Baden-Baden - 17. juuni 1588)
* Anna Maria (22. mai 1562 - 25. aprill 1583, Třeboň)
* Maria Salome (1. veebruar 1563 - 30. aprill 1600, Pfreimd)
* poeg (sündis ja suri 31. oktoobril 1565)

## Vaata ka

* Baden
* Badeni valitsejate loend
Maroko 2022. aasta taliolümpiamängudel

**[[Maroko]]** osales **[[2022. aasta taliolümpiamängud]]el** Pekingis ühe sportlasega. See oli kaheksas kord, kui Maroko taliolümpiamängudest osa võttis.

Marokot esindas mäesuusataja Yassine Aouich.

## Viited
Colombia 2022. aasta taliolümpiamängudel

**[[Colombia]]** osales **[[2022. aasta taliolümpiamängud]]el** Pekingis kolme sportlasega. See oli neljas kord, kui Colombia taliolümpiamängudest osa võttis.

Colombiat esindasid mäesuusataja Michael Poettoz, murdmaasuusataja Carlos Andres Quintana ja kiiruisutaja Laura Gómez.

## Viited
Nigeeria 2022. aasta taliolümpiamängudel

**[[Nigeeria]]** osales **[[2022. aasta taliolümpiamängud]]el** Pekingis ühe sportlasega. See oli teine kord, kui Nigeeria taliolümpiamängudest osa võttis.

Nigeeriat esindas murdmaasuusataja Samuel Ikpefan.

## Viited
Eritrea 2022. aasta taliolümpiamängudel

**[[Eritrea]]** osales **[[2022. aasta taliolümpiamängud]]el** Pekingis ühe sportlasega. See oli teine kord, kui Eritrea taliolümpiamängudest osa võttis.

Eritread esindas mäesuusataja Shannon-Ogbnai Abeda.

## Viited
Peruu 2022. aasta taliolümpiamängudel

**[[Peruu ]]** osales **[[2022. aasta taliolümpiamängud]]el** Pekingis ühe sportlasega. See oli kolmas kord, kui Peruu taliolümpiamängudest osa võttis.

Peruud esindas mäesuusataja Ornella Oettl Reyes.

## Viited
Mongoolia 2022. aasta taliolümpiamängudel

**[[Mongoolia]]** osales **[[2022. aasta taliolümpiamängud]]el** Pekingis kahe sportlasega. See oli viieteistkümnes kord, kui Mongoolia taliolümpiamängudest osa võttis.

Mongooliat esindasid murdmaasuusatajad Batmönkhiin Achbadrakh ja Enkhtuul Ariunsanaa.

## Viited
Anne Palmiste

**Anne Palmiste** (sündinud 9. septembril 1968 Kohtla-Järvel) on Eesti jurist, kohtunik.

1986–1993 töötas Palmiste Ida-Viru Maakohtus kohtuistungisekretärina. 1993–1995 oli ta Viru Ringkonnakohtu esimehe abi. 1995. aastal lõpetas ta Tartu Ülikooli õigusteaduskonna.

14. detsembril 1995 nimetas Vabariigi President Riigikohtu üldkogu ettepanekul Anne Palmiste teise astme kohtunikuks Viru Ringkonnakohtusse.

2009. aastaks Viru Ringkonnakohus likvideeriti. Anne Palmiste asus seejärel tööle Viru Maakohtusse. 2012–2017 oli ta sama kohtu esimees.

## Viited
Ele Liiv

**Ele Liiv** (sündinud 24. septembril 1971) on Eesti jurist, kohtunik.

14. detsembril 1999 nimetas Vabariigi President Riigikohtu üldkogu ettepanekul Ele Liiva esimese astme kohtunikuks Tallinna Linnakohtusse. 2006. aastal liideti linnakohus Harju Maakohtuga.

25. jaanuaril 2010 nimetas Vabariigi President Riigikohtu üldkogu ettepanekul Ele Liiva teise astme kohtunikuks alates 1. märtsist. Ta töötab Tallinna Ringkonnakohtus.

## Viited
Palmiste

__NOTOC__
**Palmiste** on eesti perekonnanimi.

2021. aasta 1. jaanuari seisuga oli Eestis perekonnanimi Palmiste 128 mehel ja 145 naisel. Perekonnanimede levikult on Palmiste meeste puhul 580. ja naiste puhul 563. kohal.

Perekonnanime Palmiste kandja on keskmiselt 40 aasta vanune (mediaanvanus on 40). Kõige levinum on perekonnanimi Palmiste vanuserühmas 75–79, kus neid on 10 000 elaniku kohta 3,29. Perekonnanimi Palmiste on levinuim Lääne maakonnas, kus neid on maakonna 10 000 elaniku kohta 13,13.

19. sajandi algul perekonnanimede määramise käigus seda ühelegi perekonnale teadaolevalt ei antud.

1930. aastate nimede muutmise kampaania käigus vahetati perekonnanimed Afanasjeff, Bachmann, Baltasaar, Bamberg, Bärensohn, Bauer, Baumeister, Berg, Bergmann, Blaata, Blaufeldt, Blauvet, Brandt, Brant, Golub, Grüner, Hull, Johanson, Kalnin, Kangerman, Kangermann, Laatson, Lahtson, Möller, Mühlhausen, Paalberg, Paalberk, Paalman, Päärmann, Paavel, Pahlberg, Pahtmann, Paljas, Pallenberg, Palmberg, Palmenstrauch, Paltser, Papagoi, Parktaal, Parktal, Paulson, Pavel, Pedov, Peial, Peker, Perkmann, Plaksting, Plamus, Plastinin, Plauhut, Plauman, Plomann, Ploomann, Plouvet, Pokkat, Polai, Poska-Posok, Prääm, Prass, Preikoch, Prinken, Prokovjev, Pruer, Pull, Pulst, Pumbo, Pull, Puss, Sasai, Toomasson perekonnanime Palmiste vastu. Samas, nime Palmiste mõne muu perekonnanime vastu keegi ei vahetanud.

## Nime kandjaid
* Anne Palmiste (1968–), Eesti jurist, kohtunik
* Endel Palmiste (1930–2014), eesti raamatugraafik ja plakatikunstnik
* Merle Palmiste (1970–), eesti näitleja

## Viited
Erkki Hirsnik

**Erkki Hirsnik** (sündinud 1. juulil 1982) on Eesti jurist, kohtunik.

2008. aastal lõpetas Hirsnik õigusteaduse magistriõpingud Tartu Ülikoolis. Tema magistritöö "Karistusõiguslik vaenu õhutamine" pälvis Lennart Meri teadustöö auhinna ja Hirsnik sai preemiaks 20 000 krooni. Ta on omandanud doktorikraadi (dr.iur) Saksamaal, Berliini Humboldti Ülikoolis 2013. aastal.

1. juulil 2016 nimetas Vabariigi President Riigikohtu üldkogu ettepanekul Erkki Hirsniku esimese astme kohtunikuks alates 1. septembrist. Ta asus tööle Tartu Maakohtusse.

26. juunil 2018 kuulutas Riigikohtu esimees Priit Pikamäe välja konkursi riigikohtuniku kriminaalkolleegiumi liikme ametikohale. Kandideerisid vandeadvokaat Anti Aasmaa, Viru Maakohtu kohtunik Heili Sepp, vandeadvokaat Indrek Teder, riigiprokurör Laura Feldmanis, Tallinna Ringkonnakohtu kohtunik Sten Lind, Harju Maakohtu kohtunik Velmar Brett ja Erkki Hirsnik ise. Riigikohtu esimees Pikamäe otsustas Riigikogule esitada kandidaadina Velmar Breti.

2019. aasta juunis kuulutati välja konkurss ühele Tartu Ringkonnakohtu ametikohale. Kandideerisid Urmas Kukk, Ingrid Kullerkann, Andrus Miilaste, Raina Pärn ja Erkki Hirsnik ise. Riigikohtu üldkogu valis Hirsniku ning 3. veebruarist 2020 töötab ta Tartu ringkonnakohtu kriminaalkolleegiumis.

2020. aasta kohtunike täiskogul valiti ta kolmeks aastaks Riigikohtu juures asuva distsiplinaarkolleegiumi liikmeks.

## Viited

## Välislingid
* Juridica. Tartu Ülikooli õigusteaduskonna ajakiri. Erkki Hirsniku artiklid
* "Võru kohtunik on meister prokuratuurile korvi andma" Postimees, 19.08.2019.
Hirsnik (perekonnanimi)

__NOTOC__
**Hirsnik** on eesti perekonnanimi.

2021. aasta 1. jaanuari seisuga oli Eestis perekonnanimi Hirsnik 12 mehel ja 11 naisel. Perekonnanimede levikult on Hirsnik meeste puhul 10470. ja naiste puhul 12175. kohal.

Perekonnanime Hirsnik kandja on keskmiselt 37 aasta vanune (mediaanvanus on 34). Kõige levinum on perekonnanimi Hirsnik vanuserühmas 30–34, kus neid on 10 000 elaniku kohta 0,50. Perekonnanimi Hirsnik on levinuim Tartu maakonnas, kus neid on maakonna 10 000 elaniku kohta 1,04.

19. sajandi algul pandi perekonnanimi Hirsnik Põlva kihelkonnas.

1930. aastate nimede muutmise kampaania käigus vahetati perekonnanimi Hirsnik järgmiste perekonnanimede vastu: Aasamets ja Haavistu. Samas, nime Hirsnik ei võtnud mitte keegi.

## Nime kandjaid
* Erkki Hirsnik (1982–), Eesti jurist, kohtunik

## Viited
Ameerika Ühendriikide põhiseaduse kahekümne viies parandus

**Ameerika Ühendriikide põhiseaduse kahekümne viies parandus** on Ameerika Ühendriikide põhiseaduse muudatus presidendi ametikoha asetäitmise kohta.

Parandus võeti vastu Kongressis 6. juuli 1965 ning ratifitseeriti osariikide tasemel 10. veebruaril 1967.

## Tekst
### Inglise keeles

### Eesti keeles
Ghana 2022. aasta taliolümpiamängudel

**[[Ghana]]** osales **[[2022. aasta taliolümpiamängud]]el** Pekingis ühe sportlasega. See oli kolmas kord, kui Ghana taliolümpiamängudest osa võttis.

Ghanat esindas mäesuusataja Carlos Mäder.

## Viited
Haiti 2022. aasta taliolümpiamängudel

**[[Haiti]]** osales **[[2022. aasta taliolümpiamängud]]el** Pekingis ühe sportlasega. See oli esimene kord, kui Haiti taliolümpiamängudest osa võttis.

Haitit esindas mäesuusataja Richardson Viano.

## Viited
Madagaskar 2022. aasta taliolümpiamängudel

**[[Madagaskar]]** osales **[[2022. aasta taliolümpiamängud]]el** Pekingis kahe sportlasega. See oli kolmas kord, kui Madagaskar taliolümpiamängudest osa võttis.

Madagaskarit esindasid mäesuusatajad Mathieu Neumuller ja Mialitiana Clerc.

## Viited
Armeenia 2022. aasta taliolümpiamängudel

**[[Armeenia]]** osales **[[2022. aasta taliolümpiamängud]]el** Pekingis kuue sportlasega kolmel spordialal. See oli kaheksas kord, kui Armeenia taliolümpiamängudest osa võttis.

## Sportlased

## Viited
Malta 2022. aasta taliolümpiamängudel

**[[Malta]]** osales **[[2022. aasta taliolümpiamängud]]el** Pekingis ühe sportlasega. See oli kolmas kord, kui Malta taliolümpiamängudest osa võttis.

Maltat esindas lumelaudur Jenise Spiteri.

## Viited
Ecuador 2022. aasta taliolümpiamängudel

**[[Ecuador]]** osales **[[2022. aasta taliolümpiamängud]]el** Pekingis ühe sportlasega. See oli teine kord, kui Ecuador taliolümpiamängudest osa võttis.

Ecuadori esindas mäesuusataja Sarah Escobar.

## Viited
Mathias Vesterblom

**Mathias Vesterblom** (perekonnanimi ka **Westerblom**; 3. september (vkj)/ 15. september 1888 Kristiansi talu, Kudani küla, Paslepa vald, Noarootsi kihelkond, Läänemaa – 5. veebruar 1942 Ussollagi vangilaager, Vene NFSV, NSV Liit) oli eestirootslasest Eesti poliitik.

Ta oli IV ja V Riigikogu liige. Kuulus Rootsi Rahvaliitu, mõlemas Riigikogus oli ta saksa-rootsi valimisliidus Wilhelm Wrangelli asendusliige.

Nõukogude okupatsioonivõimud vahistasid Vesterblomi 26. juunil 1941 Tallinnas. Talle fabritseeriti süüdistus "Nõukogude-vastasest agitatsioonist" ning karistuseks saadeti Gulagi, kus ta suri 5. veebruaril 1942 Ussollagis.

## Viited

## Välislingid
*"Mathias Westerblom". Rannarootsi Muuseumi fotokogu, RrM F 405 F 
*Eesti kommunismiohvrid 1940–1991
Antti Kurvinen

**Antti Ilmari Vilhelm Kurvinen** (sündinud 14. juulil 1986 Ylihärmäs) on Soome poliitik, Keskerakonna liige.

Kurvinen lõpetas aastal 2005 Härmä lütseumi ja aastal 2013 Lapi ülikooli õigusteaduse magistrina.

Eduskunda kuulub ta alates 2015. aasta aprillist.

27. maist 2021 kuni 29. aprillini 2022 oli ta Soome teadus- ja kultuuriminister. Alates 29. aprillist 2022 kuni 20. juunini 2023 oli ta Soome põllu- ja metsamajandusminister.

## Isiklikku
Ta on novembrist 2019 abielus Menja Pöyhöneniga.
August Vinnal

**August Vinnal** (13. oktoober/25. oktoober 1878 Puiatu, Viljandimaa – 3. detsember 1927 Tallinn) oli eesti fotograaf.

Tal oli päevapilditöökoda Tallinnas, Niguliste tänav 14, kus ta tegutses umbes aastast 1910. Erinevatel aegadel tegutsesid töökoja filiaalid Haapsalus, Paides ja Pärnus.

## Teoseid
*Tallinn – Reval: linnajuht (A. Vinnali fotod). Tallinn, 1925

## Viited
Jõulud rõõmsaks

**"Jõulud rõõmsaks"** on Ott Leplandi singel. Laulu viisi ja sõnade autorid on Ott Lepland, Karl-Ander Reismann.  Loo on produtseerinud Karl-Ander Reismann.

## Välislingid
* VIDEO: Jõulud rõõmsaks Youtube.com
* SÕNAD: Jõulud rõõmsaks Sasslantis.ee
Aovalguses

**"Aovalguses"** on Ott Leplandi singel. Laulu meloodia autor on Ott Lepland, sõnade autor Maian Kärmas. Loo on produtseerinud Karl-Ander Reismann. Lugu osales ka võistlusel "Eesti Laul 2022".

## Välislingid
* Laulu "Aovalguses" video Youtube.com
* Laulu "Aovalguses" sõnad Sasslantis.ee
Seebaot

Seebaot/Sebaot on üks Jumala nimedest, mida kasutatakse Vana Testamendi psalmides 24, 69 ja 84. 

„Issand Seebaot“ – Seebaot tähendab heebrea keeles ‛väed’ või ‛sõjaväed’. Issand Seebaot tähendab ‛(sõja)vägede Jumal’. 
Piiblis on Jumalal taevased sõjaväed ehk inglite hulgad.
Justin Kluivert

**Justin Dean Kluivert** (sündinud 5. mail 1999 Amsterdamis) on Hollandi jalgpallur, kes mängib äärepoolkaitsjana Inglise kõrgliiga klubis Bournemouth.

Ta alustas klubikarjääri Amsterdami Ajaxis, mille noorteakadeemiaga liitus ta 2007. aastal. Hollandi kõrgliigas debüteeris ta Ajaxi meeskonnas 2017. aasta jaanuaris. Esimese värava lõi ta Hollandi kõrgliigas 19. märtsil 2017 mängus SBV Excelsiori vastu. Hooajal 2016–17 valiti Kluivert Ajaxi tulevikutalendiks. Hooajal 2017–18 lõi ta Hollandi kõrgliigas kümme väravat.

2018. aasta juunis liitus ta Itaalia kõrgliigaklubiga AS Roma. Hooajal 2020–2021 oli ta Romast laenul Saksamaa kõrgliigaklubis RB Leipzig ja hooajal 2021–2022 Prantsusmaa kõrgliigaklubis Nice. 2022. aasta septembris läks ta laenule Hispaania kõrgliiga klubisse Valencia. Pärast laenulepingu lõppemist liitus ta 11,2 miljoni euro eest Bournemouthiga.

Hollandi jalgpallikoondises debüteeris Kluivert 26. märtsil 2018 sõprusmängus Portugali vastu.

Tema isa Patrick Kluivert on endine Hollandi koondislane.
Jordan Lotomba

**Mvula Jordan Lotomba** (sündinud 29. septembril 1998 Yverdon-les-Bains's) on Šveitsi jalgpallur, kes mängib paremkaitsjana Hollandi kõrgliigaklubis Feyenoord ja Šveitsi jalgpallikoondises.

Šveitsi kõrgliigas debüteeris ta hooajal 2016–17 FC Lausanne-Sporti meeskonnas. Aastatel 2017–2020 mängis ta kolm hooaega Šveitsi kõrgliiga klubis BSC Young Boysi ridades, tulles klubiga kõigil hooaegadel Šveitsi meistriks.

2020. aasta augustis siirdus ta umbes viie miljoni euro eest Prantsusmaa kõrgliigaklubisse Nice.

2024. aasta septembris sõlmis ta kolmeaastase lepingu Feyenoordiga.

Šveitsi jalgpallikoondises debüteeris Lotomba 7. oktoobril 2020 sõprusmängus Horvaatia vastu. Ta kuulus Šveitsi koondisse 2021. aasta Euroopa meistrivõistlustel, kuid kuulus vaid viimases alagrupimängus 2. juulil, kui kohtuti Hispaaniaga, pingile. Koondisekarjääri esimese värava lõi ta 29. märtsil 2022 sõprusmängus Kosovo vastu.

Ta on isa kaudu Kongo ja ema kaudu Angola päritolu.

## Saavutused
;Young Boys
*Šveitsi Super League: 2017–18, 2018–19, 2019–20
;Nice
*Coupe de France: teine koht 2021–22

## Viited
Omónoia

**Omónoia** (kreeka keeles *Ομόνοια*) on Kreeka pealinna Ateena kesklinna asum. Selle keskpunkt asub samanimelisel väljakul, mida teenindab Omónoia metroojaam. Hoolimata viimaste aastate allakäigust, mida ilmestavad uimastiäri, prostitutsioon ja vargused, on see endiselt linna ärilise ja ühiskondliku elu keskpunkt, eriti erinevate immigrantide kogukondade jaoks.

## Vaata ka
*Monastiráki
*Exárcheia
*Sýntagma
*Pláka
*Gázi
Reuters TV

**Reuters TV** on uudisteagentuuri Reuters poolt hallatav mobiilne videouudiste teenus.

Teenus oli kättesaadav mitmete digitaalsete meediamängijate, samuti Reutersi ja Reuters TV rakenduste ning Reuters TV veebilehe kaudu. Algselt 1,99 dollarilise kuutasuga teenus on tasuta kasutatav alates 2015. aasta augustist.

## Viited
Hanna Sarkkinen

**Hanna Maria Katariina Sarkkinen** (sündinud 18. aprillil 1988 Oulunsalos) on Soome poliitik, ta on Vasakliidu liige. Ta oli 29. juunist 2021 kuni 20. juunini 2023 Soome sotsiaal- ja terviseminister.

Ta lõpetas aastal 2014 Oulu Ülikooli filosoofia magistrina, spetsialiseerudes intellektuaalsele ajaloole.

29. juunist 2021 kuni 20. juunini 2023 oli ta Soome sotsiaal- ja terviseminister.

## Isiklikku
Ta on abielus septembrist 2018, detsembrist 2019 on ta poja ema.